

ΕΛΛΗΝΙΚΗ ΔΗΜΟΚΡΑΤΙΑ Μοσχάτο 22/2/2024

**ΔΗΜΟΣ ΜΟΣΧΑΤΟΥ-ΤΑΥΡΟΥ**

##### ΝΟΜΟΣ ΑΤΤΙΚΗΣ

Κοραή 36 & Αγ. Γερασίμου **Προς: τον κ. Δήμαρχο &**

Τ.Κ.: 18345 **τους Δημοτικούς Συμβούλους**

Τηλ. Κέντρο: 213-2019600 **Δήμου Μοσχάτου-Ταύρου**

Fax: 210-9416154

##### Πληροφορίες: κ. Δάβου

**ΚΟΙΝ.:**

**Φορείς & Δημότες**

**Δήμου Μοσχάτου – Ταύρου**

**Αριθμ. Πρωτ.: 3479**

Καλείστε στην **5η ειδική συνεδρίαση** του Δημοτικού Συμβουλίου, όπου σύμφωνα με το άρθρο 6 του ν.5056/2023, θα λάβει χώρα **δια ζώσης,** στην αίθουσατου Δημοτικού Συμβουλίου στο Πολιτιστικό Κέντρο Μοσχάτου (Σολωμού & Κωνσταντινουπόλεως), στις **26 Φεβρουαρίου 2024** ημέρα **Δευτέρα** με ώρα έναρξης **21:00 μ.μ,** με τα εξής θέματα:

1. Συζήτηση σχετικά με την ανάγκη επαρκούς στελέχωσης των Πρωτοβάθμιων Μονάδων Υγείας του Δήμου-ΤΟΜΥ Μοσχάτου και Ταύρου με νοσηλευτικό και ιατρικό προσωπικό.
2. Συζήτηση σχετικά με την ασφάλεια μαθητών, γονέων και εκπαιδευτικών κατά την είσοδο και έξοδο από τις σχολικές μονάδες του δήμου Μοσχάτου – Ταύρου.

*«Άρθρο 67Α του ν.3852/10*

*Ειδική συνεδρίαση λογοδοσίας δημοτικής αρχής*

*1. Επιπλέον της παρ. 1 του άρθρου 67, το δημοτικό συμβούλιο κάθε δύο (2) μήνες συγκαλείται υποχρεωτικά σε ειδική συνεδρίαση λογοδοσίας της δημοτικής αρχής. H παράλειψη σύγκλησης του συμβουλίου στην ανωτέρω προθεσμία για λόγους που δεν άπτονται ανωτέρας βίας αποτελεί σοβαρή παράβαση καθήκοντος του Προέδρου του Δημοτικού Συμβουλίου.*

*2. Στην ημερήσια διάταξη της συνεδρίασης εγγράφονται υποχρεωτικά τα θέματα που επιθυμεί να θέσει κάθε δημοτικός σύμβουλος, τα οποία αφορούν στο έργο της δημοτικής αρχής, εφόσον έχουν κατατεθεί εγγράφως στο προεδρείο του δημοτικού συμβουλίου τρεις (3) ημέρες πριν τη συνεδρίαση. Κάθε δημοτικός σύμβουλος μπορεί να θέσει έως ένα (1) θέμα. Εφόσον έχουν υποβληθεί συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που θα συζητηθούν και τα οποία θα εγγραφούν στην ημερήσια διάταξη.*

*3. Ο Πρόεδρος του Δημοτικού Συμβουλίου ενημερώνει, τουλάχιστον δέκα (10) ημέρες πριν τη συνεδρίαση, τους δημοτικούς συμβούλους για την ημερομηνία, τον τόπο συνεδρίασης και την καταληκτική ημερομηνία υποβολής των θεμάτων.*

*4. Απαγορεύεται η συζήτηση οποιουδήποτε άλλου θέματος κατά τη συνεδρίαση αυτή, καθώς και η λήψη οποιαδήποτε απόφασης.*

*5. Θέματα διεξαγωγής της συνεδρίασης αυτής δύνανται να περιλαμβάνονται στον Κανονισμό Λειτουργίας του δημοτικού συμβουλίου.*

*6. Ειδικά για αυτή τη συνεδρίαση του δημοτικού συμβουλίου δεν απαιτείται απαρτία.*

*7. Κατά τα λοιπά εφαρμόζεται το άρθρο 67».*

ΕΣΩΤΕΡΙΚΗ ΔΙΑΝΟΜΗ: **Ο ΠΡΟΕΔΡΟΣ**

Γενικό Γραμματέα

Προϊσταμένους Διευθύνσεων

Νομικούς Συμβούλους **ΑΘΑΝΑΣΙΟΣ ΜΕΛΙΣΤΑΣ**